સરકારી ચોપડે નામ ના હોવાના કારણે અહીં ના તો કોઇ શાળા ચાલે છે. ના કોઇ પ્રકારની સુવિધાઓ છે. ગામમાં એક શાળા શરૂ કરવામાં પણ આવી હતી તે પણ હવે બંધ થઈ ગઇ છે. જેના લીધે અહીંના બાળકો અભણ રહી રહ્યા છે. વધુમાં ગ્રામજનોના બાળકો પાસે જન્મના દાખલા નથી થયા હતા. અહીં કોઇની પાસે જીવન, મરણના પોતાના દાખલા જ નથી. ગુજરાત સરકારના વર્ષ ૧૯૭૯ ના જી.આર. પ્રમાણે આ ગામના લોકોને જમીન, શાળા, આરોગ્ય લક્ષી સુવિધાઓ તેમજ સરકારના અન્ય લાભો આપવાના હતા. પરંતુ પછી બધી વાતો ખાલી ચોપડે જ રહી ગઇ. હાલ તો ગામના લોકો જંગલ માંથી વનપેદાશો વીણી લાવીને પોતાનુ ગુજરાન ચલાવવા મજબૂર બની ગયા છે.